cyanic-selkie/wikianc huggingface dataset:
Si Capik
Musim 4 (2011)
Dalam kesibukan Reza mengendalikan syarikat, dia terpaksa menghadapi tekanan besar. Akibat perbuatan tidak bertanggungjawab Zahid dia telah diburu oleh ‘Along’ yang menuntut hutang berjumlah RM500,000.00 yang ditinggalkan Zahid sebelum dia dipenjarakan.
Kekecohan berlaku apabila ‘Along’ sering mengganggu Reza di pejabat dan di rumah. Namun begitu dia enggan bersetuju dengan perjanjian yang telah ditandatangani Zahid dengan ‘Along’ untuk melangsaikan hutang.
Akan tetapi yang lebih parah lagi apabila Farish mula menyesali tindakan terburu-burunya menceraikan Mira. Dia mengalami kekecewaan dan menyedari kesilapannya. Kerinduannya terhadap Mira merupakan satu penyeksaan dalam dirinya. Sebagai sahabat sejati, Reza amat bersimpati dengan penderitaan yang ditanggung Farish, dia sanggup menghulurkan bantuan membiayai kos rawatan perubatan kaki Farish hingga pulih.
Sementara itu, sepanjang ketiadaan Zahid yang merengkok dalam penjara, Liza dan anaknya, Syamil telah berpindah ke banglo dan tinggal bersama dengan ibu bapa mertuanya.
Penerbitan
Penggambaran dijalankan selama lebih 160 hari di Kuala Lumpur dan Lembah Klang. Penggambaran turut dijalankan di Kuantan (musim 3) dan Seremban (musim terakhir).
Ini merupakan projek drama pertama lakonan bersama Zachery Francis dan Riz Amin sebelum kembali bekerjasama menerusi Metro Skuad musim kedua.
Musim terakhir siri ini, iaitu musim keempat difilemkan dalam format definisi tinggi dan menyaksikan penambahan barisan pelakon baharu seperti Salina Saibi dan Farid Amirul. Watak Razali yang dilakonkan oleh Rizal Ashreff dalam 3 musim terdahulu dimatikan dalam musim terakhir.
Tanjung Agassiz
Cape Agassiz adalah hujung timur Semenanjung Hollick-Kenyon, taji yang diliputi ais yang sempit memanjang ke timur dari paksi gunung utama Semenanjung Antartika antara Serokan Mobiloil dan Serokan Revelle. Tanjung tersebut hujung timur bagi garis dari Tanjung Jeremy membahagikan Tanah Graham dan Tanah Palmer. Ia ditemui pada Disember 1940 oleh Perkhidmatan Antartika Amerika Syarikat (USAS) yang menamakannya untuk W.L.G. Joerg, seorang ahli geografi dan pakar kutub. Atas permintaannya ia dinamakan oleh US-SCAN sempena Louis Agassiz, seorang naturalis antarabangsa terkenal Amerika dan ahli geologi yang berasal dari Switzerland, yang pertama kali mengemukakan teori pengglasieran benua.
Tunjuk perasaan Rusia 2021
Tunjuk perasaan Rusia 2021 bermula pada 23 Januari 2021 sebagai menyokong pemimpin pembangkang Alexei Navalny yang ditahan kerana pendakwaannya terhadap Vladimir Putin atas pemborosan harta melalui penerbitan filem dokumentari sisasatannya bertajuk Dvorets dlya Putina ("Istana Untuk Putin).
Perangkaan
Menurut BBC, sebanyak 122 kota seluruh Rusia yang dilaporkan berlakunya tunjuk-tunjuk perasaan ini:
Majlis Kebangsaan Bagi Hal Ehwal Ugama Islam Malaysia
Majlis Kebangsaan Bagi Hal Ehwal Ugama Islam Malaysia (akronim MKI) merupakan sebuah badan bebas yang ditubuhkan oleh Majlis Raja-Raja di Malaysia. Ia ditubuhkan pada 17 Oktober 1968 sebagai satu badan bagi menyelaraskan pentadbiran agama Islam di seluruh negara. Badan itu telah dirasmikan penubuhannya pada 1 Julai 1969, dengan nama Majlis Kebangsaan Bagi Hal Ehwal Agama Islam Semenanjung Malaysia. Setelah negeri Sabah dan Sarawak diterima menjadi ahli majlis ini pada 17 Jun 1971, nama badan itu telah ditukar kepada Majlis Kebangsaan Bagi Hal Ehwal Agama Islam Malaysia.
Papa Nak Menantu (novel)
Papa Nak Menantu ialah novel 2014 oleh penulis novel Malaysia, Hasrudi Jawawi. Novel ini diterbitkan pada 2014 oleh Buku Prima. Ia telah diadaptasikan sebagai sebuah siri drama oleh TV3 pada 2018.
Majlis Kebangsaan Bagi Hal Ehwal Ugama Islam Malaysia
Tujuan dan Tanggungjawab
Tujuan utama MKI ialah untuk mengendalikan pentadbiran agama Islam dari peringkat pusat untuk menyelaraskan segala tugas dengan Majlis Agama Islam setiap negeri. Untuk melaksanakan tujuan itu, majlis ini bertanggungjawab:-
Papa Nak Menantu (novel)
Sinopsis
Amboi, kau cakap senanglah. Kau ingat nak cari suami tu macam pilih jering kat pasar? Mana yang kau nampak besar, kau kaut?
Majlis Kebangsaan Bagi Hal Ehwal Ugama Islam Malaysia
Tujuan dan Tanggungjawab
Majlis Kebangsaan Bagi Hal Ehwal Agama Islam mempunyai 21 orang ahli serta diuruskan oleh Bahagian Agama Jabatan Perdana Menteri, yang bertindak sebagai urus setia kepada majlis. Selain itu, majlis itu juga bertanggungjawab atas beberapa perkara seperti penggunaan perkataan dan tanda halal, azan di televisyen dan pengharaman ajaran Qadiyani atau Ahmadiyah. Dengan adanya Majlis Kebangsaan Bagi Hal Ehwal Agama Islam Malaysia, kerajaan berharap hal-hal yang berkaitan dengan Agama Islam di seluruh negara akan dapat diseragamkan.
Papa Nak Menantu (novel)
Sinopsis
Bila Pak Saad naik hantu, terus dia nak menantu! Walau apa pun yang terjadi, dia mahu satu-satu anak tunggalnya carikan dia menantu sebelum atau selewat-lewatnya pada hari lahirnya yang ke 50 tahun. Dia dah tak tahan dengan sikap anaknya yang kasar, keras kepala dan pemalas mengalahkan kambing gurun! Dia berharap, bila anaknya bersuami kelak, suaminya boleh mengubah sikapnya.
Majlis Kebangsaan Bagi Hal Ehwal Ugama Islam Malaysia
Keanggotaan Pertama MKI
MKI kali pertama dianggotai oleh 15 orang individu. Berikut merupakan senarai anggota pertama MKI.
Papa Nak Menantu (novel)
Sinopsis
Syahirah terkejut. Permintaan abahnya itu memang klise! Tapi, demi mengelak dia dikahwinkan dengan Pak Mat jual tempe yang sudah berusia 55 tahun itu, dia terpaksa mencari bakal suami pilihannya sendiri. Dia tak sanggup bersuamikan lelaki tua yang sudah ada cicit. Laman sosial Facebook menjadi tempat carian bakal suaminya.
Pelbagai lelaki dia temui, Tauke Belacan, lelaki berstatus Dato, Si Gigi Mancung, Si Ketiak Busuk, yang sudah beristeri tiga, budak 15 tahun dan, lelaki dua alam pun ada! Pening! Semuanya, rejected! Dia hampir berputus asa. Namun, atas pujukan best friend forevernya, dia bertemu dengan lelaki kelapan, Azrin Aidil si badan ketak-ketak. Tatkala hati mula bergetar, muncul pula kekasih lama, Nazim. Serba salah dia dibuatnya. Siapa yang Syahirah akan pilih? Azrin Aidil atau Nazim si kekasih lamanya yang muncul semula selepas tujuh tahun menghilangkan diri itu?
Majlis Kebangsaan Bagi Hal Ehwal Ugama Islam Malaysia
Jawatankuasa Fatwa
Jawatankuasa Fatwa Majlis Kebangsaan Bagi Hal Ehwal Ugama Islam Malaysia ditubuhkan pada awal tahun 1970 sebagaimana diperuntukan pada Perkara 11 Peraturan Majlis Kebangsaan Bagi Hal Ehwal Ugama Islam Malaysia (MKI). Jawatankuasa ini merupakan badan pengeluar fatwa di peringkat Kebangsaan atas apa-apa perkara yang dirujuk kepadanya oleh Majlis Raja-Raja. Sementara MKI yang dipengerusikan oleh YAB Perdana Menteri merupakan badan penyelaras di peringkat Persekutuan yang ditubuhkan oleh Majlis Raja-Raja pada Mac 1968.
Papa Nak Menantu (novel)
Sinopsis
“Memandangkan kau memang tahap malas nak kerja, abah nak kau cari suami. Kahwin! Biar suami kau ajar kau sikit erti sebuah kehidupan. Abah dah letih. Abah nak menantu sebelum usia abah 50 tahun!” – Pak Saad
Sophia Albarakbah
Sophia Albarakbah (lahir 15 Julai 1993), juga dikenali sebagai Sophia Koshka ialah seorang pelakon dan model wanita Malaysia. Antara kredit lakonan terkenal beliau ialah Miimaland, Pasal Kau!, Tercipta Satu Ikatan (2020) dan Hadiah Dari Tuhan (2020).
Majlis Kebangsaan Bagi Hal Ehwal Ugama Islam Malaysia
Keanggotaan Pertama Jawatankuasa Fatwa MKI
Jawatankuasa Fatwa MKI kali pertama dianggotai oleh 16 orang individu. Berikut merupakan senarai anggota pertama Jawatankuasa Fatwa MKI.
Papa Nak Menantu (novel)
Sinopsis
“Aku ni kalau boleh, nak lelaki yang boleh terima aku seadanya. Sanggup terima aku yang kasar ni. Kau ingat tak penat, nak jadi lemah gemalai? Tu bukan diri aku. Aku tak suka hipokrit.' – Syahirah
Sophia Albarakbah
Kerjaya
Sophia Albarakbah pertama kali menceburi dunia hiburan dengan menjayakan pelbagai iklan komersial semasa masih melanjutkan pelajarannya. Atas desakan seorang rakannya yang memintanya menghadiri ujibakat filem 18, beliau mula bergiat aktif dalam bidang lakonan. Sophia pertama kali menceburi bidang lakonan menerusi drama Viu, Devoted dengan memegang watak Isabella. Ini kemudian diikuti dengan drama Astro Ria, Tercipta Satu Ikatan dengan memegang watak antagonis, Rissa.
Filem pertamanya, Miimaland yang dibintangi oleh Fattah Amin, dikeluarkan pada 24 September 2020. Beliau kemudian muncul pula menerusi filem Pasal Kau! yang ditayangkan di Netflix pada 1 Oktober. Beliau seterusnya melakonkan watak sebagai Bella dalam drama TV3, Hadiah Dari Tuhan. Sophia juga pernah menjadi model untuk muzik video Danial Zaini, "Siti Bilang Cuti".
Papa Nak Menantu (novel)
Sinopsis
“Saya faham situasi awak. Dalam masa sejam, kita boleh jatuh cinta pada seseorang tu. Tapi, untuk melupakan orang yang kita jatuh cinta dalam masa sejam tu, memerlukan masa berbulan-bulan, bahkan ada yang memakan masa bertahun-tahun untuk kita lupakan dia.” – Nazim.
Sophia Albarakbah
Kerjaya
Beliau mendapat pengiktirafan meluas menerusi watak Cahaya Malaika lakonannya dalam drama Suamiku Lelaki Pendosa lakonan bersama Aaron Aziz, diikuti oleh watak lakonanya sebagai Intan Allisya dalam drama Air Mata Allisya gandingan bersama Keith Foo. Sophia kemudian menjadi pelakon utama bersama Shahz Jaszle dalam drama Cinta Hilang Kata dengan melakonkan watak Nurul Masmin.
Papa Nak Menantu (novel)
Keluaran
Papa Nak Menantu dikeluarkan pada 2014 oleh Buku Prima. Novel ini telah diulang cetak sebanyak dua kali, iaitu pada 1 Januari 2014 untuk cetakan pertama dan 15 Mac 2014 untuk cetakan kedua.
Adaptasi televisyen
Pada tahun 2018, novel ini telah diadaptasikan ke siaran TV melalui drama waktu perdana di Slot Dahlia bermula 4 Februari 2018 di TV3, dibintangi oleh Aman Graseka, Hafidz Roshdi dan Jaja Iliyes.
Sophia Albarakbah
Kehidupan peribadi
Sophia berdarah kacukan Melayu, Cina dan Arab. Beliau merupakan graduan dalam bidang Bioteknologi dan Dietetik di Universiti Perubatan Antarabangsa (IMU).
Ibunya merupakan pemenang tempat pertama satu pertandingan kecantikan pada 1980.
Beliau menyifatkan dirinya sebagai seorang yang introvert dan pemalu.
Black Dahlia
The Black Dahlia merupakan nama timangan yang diberi kepada Elizabeth Short (29 Julai 1924-15 Januari 1947) yang merupakan seorang mangsa pembunuhan warga Amerika. Kes bunuh Short menerima publisiti yang meluas pada tahun 1947. Nama timangan tersebut diberi kepada Short selepas kematiannya oleh pihak akhbar berdasarkan gambaran ngeri kes pembunuhannya. Nama timangan "The Black Dahlia" juga mungkin berasal dari sebuah filem misteri pembunuhan noir, "The Blue Dahlia" yang ditayangkan pada bulan April 1946. Mayat Short dijumpai di dalam keadaan yang ngeri, dengan badannya dipotong kepada dua bahagian pada bahagian pinggang pada 15 Januari 1947 di Leimert Park, Los Angeles, California. Pembunuhan Short yang tidak dapat diselesaikan telah menimbulkan spekulasi yang besar, sejurus menyumbang kepada bilangan suspek yang banyak, beberapa buku, adaptasi filem dan televisyen. Pembunuhan Short merupakan salah satu kes-kes pembunuhan yang tertua (yang tidak dapat diselesaikan) di dalam sejarah Los Angeles.
Kehidupan awal
Short dilahirkan di Boston dan merupakan anak perempuan ke-3 daripada 5 anak perempuan Cleo dan Phoebe May (Sawyer) Short. Dia membesar di kawasan luar bandar Medford, Massachusetts. Bapa dia merupakan pembina padang golf mini sehingga waktu kejatuhan Wall Street 1929, di mana dia kehilangan duit yang banyak. Pada satu hari tahun 1930, dia memberhentikan keretanya di sebuah jambatan dan semenjak itu, dia dianggap membunuh diri. Phoebe Short dan anak-anaknya berpindah ke sebuah pangsapuri yang lebih kecil dan bekerja sebagai penyimpan kira untuk menampung kehidupan mereka. Tidak lama kemudian, mereka menerima sepucuk surat minta maaf daripada Cleo dan pada masa itu, barulah mereka tahu dia berada di dalam keadaan hidup di California.
Disebabkan gangguan penyakit asma dan bronkitis, Elizabeth Short telah dihantar ke Miami pada umur 16 tahun untuk menghabiskan cuti musim sejuk di sana. Untuk tempoh 3 tahun yang seterusnya, dia tinggal di Florida semasa bulan musim sejuk dan menghabiskan masa yang selebihnya di Medford. Semasa dia berumur 19 tahun, dia memulakan perjalanan ke Vallejo, California untuk tinggal bersama bapanya yang berkerja berdekatan sebuah limbungan kapal Pulau Mare di Teluk San Francisco. Pada awal tahun 1943, Short dan bapanya berpindah ke Los Angeles, tapi kemudiannya meninggalkan bapanya berikutan satu pertengkaran. Dia berkerja di sebuah kedai di kem Cooke, berdekatan Lompoc, California. Selepas itu, dia berpindah ke Santa Barbara, di mana dia ditahan pada 23 September 1943 untuk kesalahan meminum minuman keras di bawah umur. Pihak berkuasa juvana menghantar dia balik ke Medford. Namun begitu, dia sebaliknya pergi ke Florida dan sekali-sekala melawat Massachusetts.
Semasa dia berada di Florida, dia terjumpa Major Matthew Michael Gordon, Jr. yang merupakan seorang anggota tentera udara Amerika Syarikat. Pada ketika itu, dia sedang berlatih dan bersedia untuk Operasi Teater China Burma India. Short memberitahu rakan-rakannya bahawa dia telah menulis surat untuk meminta Short untuk berkahwin dengannya, semasa dia sedang memulihkan diri dari nahas kapal terbang di India. Short bersetuju atas cadangan tersebut, tapi Gordon meninggal dunia di dalam nahas kapal terbang yang kedua pada 10 Ogos 1945, seminggu sebelum Jepun menyerah kalah pada Perang Dunia Kedua.
Short pulang ke Los Angeles pada Julai 1946 untuk melawat Leftenan Joseph Gordon Flicking, yang dia kenali di Florida. Flicking ditempatkan di pangkalan udara rizab tentera laut, Long Beach. Short menghabiskan 6 bulan yang terakhir di selatan California, kebanyakkannya di kawasan Los Angeles.
Semasa dan selepas peristiwa pembunuhan
Pada pagi 15 Januari 1947, mayat bogel Short telah dijumpai dalam dua bahagian di sebuah lot kosong di bahagian barat South Norton Avenue, pertengahan jalan Coliseum dan barat jalan ke-39 Leimert Park, Los Angeles, California. Penduduk tempatan Betty Bersinger menemui mayat tersebut pada pukul 10 pagi semasa dia berjalan bersama anak perempuannya yang berusia 3 tahun. Bersinger pada mulanya, ingat mayat tersebut adalah sebuah patung. Apabila beliau mendapati ia merupakan seorang mayat, dia terus menghubungi pihak polis daripada sebuah rumah yang berdekatan.
Mayat Short telah dikerat pada bahagian pinggang dan juga disalirkan darah sepenuhnya. Mayat tersebut dengan jelasnya telah dibasuh oleh pembunuh Short. Muka Short telah dikelar dari bahagian sudut mulut hingga telinganya, mencipta kesan "senyuman Glasgow". Short mempunyai beberapa luka pada bahagian paha dan buah dada, di mana kesemua bahagian telah dihiris keluar dengan sepenuhnya. Bahagian bawah mayat Short telah diletakkan dalam jarak 1 kaki daripada bahagian atas mayat dan bahagian usus Short telah disusun secara kemas di bawah bahagian punggungnya. Mayat tersebut telah digayakan dengan posisi tangan diletak di bahagian atas kepala, bahagian siku pada sudut 90 darjah dan kakinya terkangkang luas. Para detektif telah menjumpai satu sarung simen berdekatan yang mengandungi cecair darah. Lokasi pembunuhan tersebut juga menunjukkan bekas tumit kaki selain dari kesan tayar.
Sesi autopsi mendedahkan ketinggian Short pada 5 kaki 5 inci, berat badan sebanyak 52 kilogram, bermata biru, berambut coklat dan reput gigi yang teruk. Selain daripada itu, terdapat kesan ikatan di bahagian buku lali, pergelangan tangan dan leher. Tengkorak Short tidak pecah. Akan tetapi, dia mempunyai luka ringan di bahagian depan dan kanan kulit kepala dengan pendarahan di bahagian tengah kepala, selaras dengan kesan pukulan sesuatu objek. Kematian Short disahkan berpunca daripada kecederaan muka dan kepala.
Berikutan penemuan mayat Short, wartawan-wartawan Los Angeles Examiner menghubungi ibunya, Phoebe Short dan memberitahu dia bahawa anaknya telah memenangi pertandingan ratu cantik. Hanya selepas mereka puas menemu ramah dia (untuk mendapatkan sebanyak maklumat yang boleh tentang Short), barulah mereka memberitahu bahawa anaknya telah dibunuh. Pihak akhbar tersebut menawarkan tiket penerbangan dan tempat penginapan kepada ibu Short, sekiranya dia sanggup pergi ke Los Angeles untuk membantu siasatan polis. Ini hanya merupakan satu lagi taktik pihak akhbar untuk melindungi kepentingan mereka agar berita Short dimiliki oleh mereka sahaja. Akhbar William Randolph Hearst, Los Angeles Herald-Express dan Los Angeles Examiner masing-masing mensensasikan berita Short dengan butiran-butiran berikut: Short yang berpakaian sut telah dilihat kali terakhir di dalam pakaian "skirt ketat dan blaus lut sinar", Short dikenali dengan nama "Black Dahlia" dan seorang wanita yang rakus mengejar glamor di Hollywood Boulevard.
Pada 23 Januari 1947, seorang pemanggil yang mendakwa dirinya pembunuh Short telah menghubungi editor Los Angeles Examiner, untuk menyuarakan kerisauan terhadap populariti berita Short. Dia membuat tawaran untuk mengepos barang-barang milik Short kepada editor tersebut. Keesokan harinya, satu paket yang mengandungi sijil kelahiran Short, kad bisnes, fotograf, nama--nama pada kepingan kertas dan sebuah buku alamat dengan nama Mark Hansen di atasnya telah tiba di pejabat Los Angeles Examiner. Hansen, seorang kenalan dari sebuah rumah yang pernah diginapi oleh Short dan kawan-kawannya, terus menjadi suspek utama kes. Terdapat juga orang lain yang mengirim surat kepada pihak akhbar tersebut dengan tandatangan "the Black Dahlia Avenger", selepas nama tersebut diberi oleh pihak akhbar. Pada 25 Januari, beg tangan milik Short dan satu kasut telah dilaporkan dijumpai di atas sebuah tong sampah di belakang lorong berdekatan dengan Norton Avenue. Barang-barang tersebut kemudiannya ditemui di sebuah tempat pembuangan.
Disebabkan populariti kes tersebut, beberapa wanita dan lelaki telah mengakui diri mereka sebagai pembunuh Short. Pihak polis juga menerima banyak maklumat daripada penduduk awam setiap kali pihak akhbar menyebut tentang kes Short, buku atau filem yang berkaitan diterbitkan. Sarjan John P. St. John, seorang detektif yang menyiasat kes tersebut sehingga beliau bersara berkata: "Ia adalah amat menakjubkan mengenai bilangan orang yang menawarkan saudara mereka sebagai suspek kes".
Short dikebumikan di Mountain View Cemetery, Oakland, California. Selepas adik-beradik Short berkahwin, Phoebe Short berpindah ke Oakland untuk tinggal berdekatan kubur anak perempuannya. Dia akhirnya kembali ke bahagian pantai timur pada tahun 1970-an, di mana dia terus hidup sehingga dia berumur 90-an.
Khabar angin dan kesilapan konsep yang popular
Berdasarkan laporan surat khabar, Elizabeth Short diberi nama timangan "Black Dahlia" di sebuah farmasi Long Beach, California pada pertengahan tahun 1946, daripada permainan perkataan di dalam filem "The Blue Dahlia". Laporan siasatan peguam daerah Los Angeles menyatakan bahawa nama timangan tersebut digunakan oleh para wartawan untuk menutup kes pembunuhan tersebut. Wartawan Los Angeles Herald-Express, Bevo Means yang menemu ramah kenalan Short di farmasi itu, telah dikreditkan atas penggunaan nama "Black Dahlia".
Sekumpulan orang, di mana tiada satu pun dari mereka yang mengenali Short, telah menghubungi pihak polis dan akhbar ,dan mendakwa mereka telah melihat Short di dalam "tempoh anggapan di mana Short hilang" antara tarikh kehilangan 9 Januari dan tarikh kematian 15 Januari. Pihak polis dan peguam mengetepikan setiap dakwaan ini dan di dalam sesetengah kes, mereka yang disoal siasat telah tersilap mengenal wanita lain sebagai Short.
Pelbagai buku kisah benar jenayah mendakwa Short tinggal atau melawat Los Angeles pada masa yang berlainan di pertengahan tahun 1940-an. Semua dakwaan ini tidak mempunyai bukti yang kukuh dan ditolak oleh pasukan penyiasat kes. Sebuah dokumen di fail peguam daerah Los Angeles yang bertajuk "Gerak-geri Short sebelum 1 Jun 1946" menyatakan Short berada di daerah Florida dan Massachusetts dari September 1943 hingga awal bulan 1946 dan mempunyai butiran penuh tentang kehidupan dan pekerjaan dalam tempoh ini. Walaupun Short dipaparkan sebagai pelacur oleh kenalan dan penulis buku jenayah.Peguam juri Los Angeles membuktikan bahawa Short tidak pernah terlibat dalam kegiatan pelacuran dan salah faham ini timbul akibat kekeliruan Short dengan satu wanita lain yang mempunyai nama yang sama.
Salah satu khabar angin yang meluas juga menyatakan Short tidak dapat melakukan hubungan seks disebabkan kecacatan kongenital yang menyebabkan sistem pembiakan terbantut. Fail peguam Los Angeles menyatakan sesi soal siasat bersama 3 orang lelaki yang pernah mengadakan hubungan seks dengan Short,termasuklah seorang polis yang merupakan seorang bekas suspek kes. Fail FBI juga mengandungi penyataan daripada salah seorang kekasih Short.Menurut fail yang dijumpai di pejabat peguam daerah dan Jabatan Polis Los Angeles, sesi autopsi Short menunjukkan bahawa Short mempunyai sistem pembiakan normal walaupun tedapat sedikit masalah. Autopsi tersebut juga menunjukkan Short tidak pernah mengandung, berbanding dakwaan sebelum dan selepas kematiannya.
Suspek pembunuhan
Siasatan pembunuhan Short dikendalikan oleh Jabatan Polis Los Angeles. Sebanyak 60 lelaki (anggaran) telah mengakui diri mereka sebagai pembunuh Short. Daripada bilangan tersebut, sebanyak 25 orang dianggap sebagai suspek benar oleh peguam daerah Los Angeles. Semasa tempoh siasatan, beberapa orang telah dikeluarkan dari senarai 25 orang tersebut dan beberapa suspek baru diperkenalkan. Suspek-suspek yang masih berada di dalam senarai perbincangan para penulis dan pakar termasuklah Walter Bayley, Norman Chandler, Leslie Dillon, Joseph A. Dumais, Mark Hansen, Dr. Francis E. Sweeney, George Hill Hodel, kawan Hodel Fred Sexton,[15] George Knowlton, Robert M. "Red" Manley, Patrick S. O'Reilly, dan Jack Anderson Wilson.
Teori dan kes pembunuhan lain yang mungkin berkaitan
Sesetengah pengarang buku jenayah mengesyaki kaitan antara pembunuhan Short dan "Cleveland Torso Murders", yang berlaku antara tahun 1934 dan 1938. Disebabkan jumlah kes pembunuhan yang banyak sebelum dan selepas kematian Short, pihak penyiasat asal turut merujuk kepada kes pembunuhan Cleveland pada tahun 1947 dan selepas itu menolak hubungan antara kedua-dua kes. Walau bagaimanapun, terdapat bukti baru yang mengaitkan bekas suspek kes pembunuhan Cleveland, Jack Anderson Wilson (dikenali sebagai Arnold Smith) dan dia disiasat oleh Sarjan John P. St. John pada tahun 1980. St. John berkata dia hampir menangkap Wilson untuk pembunuhan Short tetapi dia mati di dalam satu kemalangan api pada 4 Februari 1982.
Penulis kisah jenayah, Steve Hodel (anak lelaki kepada George Hill Hodel) dan William Rasmussen telah mengemukakan kaitan antara pembunuhan Short, pembunuhan tahun 1946 dan pengeratan badan Suzanne Degnan yang berumur 6 tahun di Chicago. Kapten Donahoe dari pasukan polis Los Angeles membuat kenyataan secara terbuka bahawa beliau percaya terdapat kaitan antara pembunuhan Short dengan "The Lipstick Murders". Antara bukti-bukti yang dikemukakan oleh beliau adalah mayat Short telah dijumpai di Norton Avenue, 3 blok dari timur Degnan Boulevard. Degnan merupakan nama akhir budak perempuan Chicago. Terdapat persamaan antara nota ugut Degnan dengan "The Black Dahlia Avenger".Kedua-dua kes menggunakan kombinasi huruf besar dan kecil (nota ugut Degnan berbunyi "BuRN This FoR heR SAfTY"):BRTFRRSTY dan mengandungi huruf "P" yang cacat dan satu perkataan yang mirip sepenuhnya.Pembunuh bersiri, William Heirens yang telah disabitkan kesalahan dan meringkuk di dalam penjara seumur hidup, yang ditangkap pada umur 17 tahun untuk pencerobohan sebuah rumah mendakwa dia telah didera oleh pihak polis, dipaksa untuk mengaku dan dijadikan kambing hitam untuk kes pembunuhan Degnan.
Halim Bachik
Datuk Halim Bachik ialah ahli politik dari PH-PKR. Pada peringkat parti, beliau ialah Pengerusi Majlis Pimpinan Negeri (MPN) Melaka.
Latar Belakang
Beliau dilahirkan pada 12 Januari 1969 (52 tahun) di Kampung Ramuan China Kecil, Masjid Tanah, Melaka. Beliau sudah berkahwin dan mempunyai 4 orang anak.
Beliau berkelulusan Ijazah Sarjana Sains Veterinar dari Universiti Putra Malaysia (UPM).
Politik
Beliau dilantik menjadi Pengerusi Majlis Pimpinan Negeri (MPN) Melaka pada pemilihan PKR semasa tahun 2018. Beliau menggantikan YB Shamsul Iskandar Md Akin yang kini menjawat sebagai Ketua Penerangan PKR.
Selain menjadi Pengerusi PKR Melaka, beliau ialah Ketua Cabang Masjid Tanah dari tahun 2010 hingga kini. Timbalannya ialah YB Rusnah Aluai ahli parlimen Tangga Batu.
Pada tahun 2019, Datuk Halim Bachik dicalonkan sebagai Ahli Dewan Negara mewakili Dewan Undangan Negeri Melaka. Dalam proses pengundian ADUN Melaka, terdapat 13 undi menolak pencalonan beliau (semua dari BN), 12 undi menyokong beliau dan 2 tidak hadir (ADUN PKR) iaitu ADUN Rembia Muhammad Jailani Khamis dan ADUN Machap Jaya Ginie Lim Siew Lin. Ketidakhadiran dua ADUN ini menyebabkan beliau tidak berjaya menjadi Ahli Dewan Negara.
Pada tahun 2020, 2 ADUN BERSATU iaitu Mohd Rafiq Naizamohideen dan Noor Effandi Ahmad, 1 ADUN PKR Muhammad Jailani Khamis dan 1 ADUN DAP Norhizam Hassan Baktee mengumumkan keluar Pakatan Harapan dan menyebabkan kejatuhan kerajaan negeri Melaka pimpinan Adly Zahari. Bekas ADUN PKR itu kemudian menyertai UMNO manakala dua ADUN BERSATU kekal dengan BERSATU dan ADUN DAP menjadi bebas. ADUN Lendu Sulaiman Md Ali dilantik sebagai Ketua Menteri Melaka dan ketua UMNO Melaka, Ab Rauf Yusoh dilantik sebagai Yang di-Pertua Dewan Undangan Negeri Melaka.
Pada awal bulan Oktober 2021, ADUN UMNO iaitu bekas Ketua Menteri Melaka Idris Haron (Sungai Udang) dan Nor Azman Hassan (Pantai Kundor), Noor Effandi Ahmad (Telok Mas) dan Norhizam Hassan Baktee (Pengkalan Batu) umum keluar daripada kerajaan pimpinan Sulaiman Md Ali menyebabkan kerajaan negeri Melaka jatuh sekali lagi. Mereka menyatakan sokongan kepada Pakatan Harapan dan bakal memberikan mandat kepada rakyat semula. Namun demikian, usaha ini gagal apabila Yang di-Pertua Negeri Melaka bersetuju membubarkan DUN Melaka dan Pilihan raya negeri Melaka 2021 diadakan pada 20 November 2021.
Keempat-empat ADUN berkenaan memohon bertanding atas tiket PH pada PRN akan datang. Namun demikian, hanya Idris Haron dan Nor Azman Hassan sahaja diterima PH. Idris Haron bertanding di DUN Asahan mewakili PKR manakala Nor Azman Hassan bertanding di kawasannya semula. Halim Bachik selaku Ketua PKR Melaka tidak bertanding di PRN ini.
Keputusan Pilihan Raya
Pada Pilihan raya umum Malaysia 2018 beliau bertanding di DUN Tanjung Bidara. Beliau tewas kepasa calon BN Haji Md Rawi bin Mahmud.
Beliau turut bertanding semasa Pilihan raya umum Malaysia 2013 di DUN Ayer Limau.
Tanjung Northrop
Tanjung Northrop atau Cape Northrop adalah cenuram berbatu yang mudah dilihat yang naik ke 1,160 m, membentuk bahagian utara pintu masuk ke Serokan Whirlwind, di pantai timur Tanah Graham dan membahagikan Pantai Foyn dan Pantai Bowman. Ditemui oleh Sir Hubert Wilkins dalam penerbangan 20 Disember 1928, dan dinamakan sempena Jack Northrop, pereka kapal terbang Lockheed yang digunakan dalam perjalanan. Tanjung difoto oleh Perkhidmatan Antartika Amerika Syarikat (USAS) pada tahun 1940 dan dipetakan oleh Ukur Jajahan Takluk Kepulauan Falkland (FIDS) pada 1947.
Suamiku, Encik Perfect 10! (novel)
Suamiku Encik Perfect 10! ialah novel 2012 oleh penulis novel Malaysia, Syamnuriezmil. Novel ini diterbitkan pada tahun 2012 oleh Karya Seni. Ia telah diadaptasikan sebagai sebuah filem yang ditayangkan pada 2014.
Sinopsis
Pertemuan yang tidak terduga sewaktu penerbangan dari Heathrow, London ke KLIA, Sepang menciptakan sebuah lakonan suami isteri di antara Aleeya Azmeen dan Zarief Danial. Lakonan selama seminggu, demi menyelamatkan Aleeya Azmeen untuk berdepan dengan ibunya, Puan Yazmeen. Janji telah terpatri tetapi perasaan lain pula yang bertakhta dalam hati.
“Abang, orang kahwin pun tak pegang tangan bini dia sebegini teruk, tau! Sampai tak boleh bernyawa tangan Leeya ni.” – Aleeya Azmeen
“Peduli apa Aleeya nak cakap apa pun. Asalkan Aleeya selamat dalam pegangan abang! Abang tak kisahlah apa orang nak cakap.” – Zarief Danial
Saat itu, Syed Muzaffar, bekas kekasihnya, cuba menagih semula kasih dari Aleeya Azmeen. Konflik bertambah hebat apabila keluarga Syed Muzaffar cuba merebut anak yang dikandungkan oleh Aleeya Azmeen untuk mendapatkan harta dan kekayaan. Azura Hanim pula menjadi penghalang rasa cinta Zarief Danial terhadap Aleeya Azmeen. Aleeya Azmeen menjadi keliru apabila terpaksa memilih di antara cinta terhadap Syed Muzaffar ataupun Zarief Danial.
“Aleeya dah jumpa ke lelaki perfect 10 tu?” – Zarief Danial. “Dah, tapi dia milik orang,” – Aleeya Azmeen. Siapakah yang layak menjadi suami paling sempurna buat Aleeya Azmeen? Adakah Syed Muzaffar ataupun Zarief Danial? Adakah Aleeya akan memperoleh cinta dari Encik Perfect 10, seperti mana yang dia harapkan?
Keluaran dan legasi
Suamiku, Encik Perfect 10! telah diadaptasikan ke filem oleh Feroz Kader dan ditayangkan pada 22 Januari 2015 oleh Astro Shaw dan Global Station.
Kalulis
thumb|Lakaran Alfred Wallace, sebuah kalulis digunakan oleh Tim Severin.Kalulis merupakan jenis perahu tradisional dari Indonesia bagian timur. Ia terutama dibina di Kepulauan Kei, arah tenggara dari pulau Seram. Perahu ini kebanyakannya digunakan untuk pengangkutan antar pulau, tetapi mereka tidak sesuai untuk perjalanan jarak jauh antara Maluku, Sulawesi, dan Jawa. Ia juga dikenali sebagai perahu kalulis, ang kalulis, kalulus, dan kulis.
Penerangan
Perahu-perahu ini cukup cetek dan luas, dan dilengkapi dengan sistem layar tanja pada 1 atau 2 tiang, mungkin pada tiang tripod. Ia dikemudikan menggunakan kemudi lateral ganda, dan memiliki sebuah rumah geladak. Perahu-perahu ini memiliki pasak dalaman dan memiliki lug (kuping atau telinga) pada semua papan. Di masa lalu, mereka diikat bersama-sama menggunakan serat melalui lug berukir pada bahagian dalam papan, tetapi teknik ini telah menghilang di pulau Kei selama 1940-an. Panjangnya antara 4.5–14 m, dengan nisbah lebar-ke-panjang berbeza-beza antara 1:2.33 hingga 1:3. Kedalaman purata kalulis dengan panjang 5.25–7.5 m adalah 1.3 m. thumb|Alfred Wallace dilihat dari sisi buritan. Sejak 1945, mereka telah dilengkapi dengan rusuk kayu (gading) dan mempunyai 5-8 papan. Bahan perahu modern berbeda dari perahu lama: Tali yang asalnya dibuat dari serat kelapa (tali utis) dan gemutu (tali nauk) digantikan dengan tali polipropilena. Layar yang terbuat dari tenunan daun sagu atau karoro (kain goni, sorat pisang dari Jawa), sekarang dibuat dengan kapas atau kain polipropilena, kadang-kadang dengan lembaran polietilena. Perahu moden menggunakan sistem layar gap dan gunter (layar nade). Kemudi lateral ganda (cangkilan) umumnya telah digantikan oleh kemudi tengah. Karena mereka tak memiliki lunas, kestabilan adalah masalah, jadi mereka tidak cocok untuk pelayaran antara pulau-pulau utama di Indonesia.
Peran
Mereka digunakan untuk perjalanan jarak sederhana antara Geser, Gorom, Watubela, Teor, Kei, Tayandu, Aru, dan pesisir Papua. Perahu-perahu ini digunakan untuk membawa penumpang dan kargo, dan kadang-kadang untuk memancing, berburu kura-kura, dan mengumpulkan agar-agar. Perahu-perahu ini adalah handalan tradisional untuk perdagangan sagu antar pulau.
Geoffrey Rush
Geoffrey Roy Rush (lahir 6 Julai 1951) ialah seorang pelakon pentas dan filem dari Australia. Beliau presiden pengasas Australian Academy of Cinema and Television Arts.
Beliau merupakan antara pelakon paling berjaya dalam kedua-dua bidang lakonan filem dan TV serta pementasan teater melalui peraihan Anugerah Akademi, Anugerah Primetime Emmy dan Anugerah Tony. Beliau juga telah mendapat kehormatan Australian of the Tahun tahun 2012.
Awal hidup
Geoff lahir di Toowoomba, Queensland kepada Merle Bischof, seorang pembantu kedai runcit dan Roy Baden Rush, seorang akauntan Tentera Udara Diraja Australia. Dua-dua ibubapanya bercerai ketika beliau berusia 5 tahun, beliau mengikuti ibunya memulakan hidup baharu di Brisbane. Beliau melanjutkan pengajian tingginya di University of Queensland dalam bidang seni, beliau dipilih Queensland Theatre Company (QTC) sebagai anggota teaternya pada tahun 1971.
Kerjaya lakonan
Beliau pernah melanjutkan pengajiannya di L'École Internationale de Théâtre Jacques Lecoq Paris tahun 1975. Beliau juga pernah sebilik dan sepementasan dengan Mel Gibson dalam suatu persembahan Waiting for Godot tahun 1979.
Mendam Berahi
Mendam Berahi ialah sebuah kapal legenda jenis gali kerajaan (bahasa Melayu lama: ghali kenaikan raja) yang dikatakan digunakan semasa zaman Kesultanan Melayu Melaka pada abad ke-16. Kapal ini berada di bawah kendalian Laksamana Hang Tuah semasa beliau mengembara ke 14 buah negara atau bandar. Kapal ini digunakan bagi menjalinkan hubungan dengan negeri asing, perdagangan peminangan dan pengangkutan awam seperti khasnya bagi membawa jemaah haji ke Makkah. Pelayaran ke Mekah yang berbulan-bulan lamanya memerlukan bekalan makanan yang berterusan. Disebabkan Mendam Berahi tidak dapat mengangkut bekalan makanan, air dan keperluan lain dengan banyak, kapal tersebut akan berlabuh di pelabuhan-pelabuhan bagi mendapatkan bekalan serta berlindung daripada cuaca yang tidak tenang.
Keterangan
Kapal Mendam Berahi panjangnya 60 gaz (180 kaki atau 54.9 m) dan lebar 6 depa (36 kaki atau 11 m). Menurut kajian Rohaidah Kamaruddin, penukaran unit yang dibentangkan dalam manuskrip Melayu lama akan menghasilkan panjang 50.292 m dan lebar 10.9728 m. Menurut Irawan Djoko Nugroho, panjangnya ialah 50 m dan lebar 12 meter, manakala Pierre-Yves Manguin menganggarkannya sebagai 67 m panjang dan 11 m lebar, dengan nisbah panjang dan lebar biasa yang biasa ditemui di kapal gali iaitu kira-kira 7:1. Kapal ini dipersenjatai dengan 7 laras meriam. Menurut Md. Salleh Yaapar, ghali ini memiliki 3 tiang, 100 dayung dan boleh membawa 400 orang, tetapi maklumat ini hanyalah anggaran semata-mata, tidak terdapat dalam manuskrip Hikayat Hang Tuah yang ada.
Kapal ini dibuat dengan bingkai yang kuat, dindingnya sangat cantik dengan bingkai kayu, dan ditutup dengan kain baldu kuning, merah, dan hijau. Bumbungnya (mungkin merujuk kepada bumbung kabin belakang) diperbuat daripada kaca kuning dan merah, dengan beberapa corak menggambarkan awan dan kilat. Hiasan lain di atas kapal ialah kain kuning diraja dan kerusi pelamin.
Cerita mengikut Hikayat Hang Tuah
Dalam Hikayat Hang Tuah diceritakan bahawa kapal ini dibuat untuk tujuan raja Melaka meminang puteri Majapahit, bernama Raden Galuh Cendera Kirana (atau Raden Mas Ayu di versi lain), yang disifatkan berwajah cantik bagai bulan purnama yang bersinar dan bertubuh sesuci emas. Pembinaan kapal ini mengambil masa 30−40 hari. Untuk mempercepatkan kerja, Bendahara Melaka membahagikannya kepada beberapa kumpulan: Hang Tuah mengerjakan haluan, tukang-tukang kapal dilantik untuk mengerjakan bahagian tengah, dan Bendahara mengerjakan bahagian buritan kapal. Corak hiasan itu direka oleh Hang Tuah, dan untuk ruang antara tiang utama dan belakang rekaan Bendahara Paduka Raja, daripada haluan hingga ke tiang utama turut direka oleh Hang Tuah, manakala Hang Jebat, Hang Lekir, Hang Lekiu dan semua penyanyi dan hamba diraja melakukan ukiran. Hang Tuahlah yang mencadangkan nama "Mendam Berahi" untuk kapal ini.
Setelah pembinaan siap, Mendam Berahi belayar ke Majapahit untuk membawa surat dan hadiah kepada raja Majapahit bagi menyampaikan hasrat raja Melaka. Pemergian Mendam Berahi bermula dengan tembakan bedil sebagai penghormatan. Apabila mereka tiba di Majapahit, armada utusan Melaka mengisyaratkan kedatangan mereka dengan menembak bedil, yang menakutkan nelayan. Patih Karma Wijaya dan Hang Tuah memaklumkan ada tujuh buah kapal Melaka yang datang bertujuan untuk meminang puteri raja Majapahit. Beberapa cubaan dan ujian telah diberikan kepada golongan Melayu untuk menguji mutu mereka, dan akhirnya Hang Tuah telah diberi gelaran laksamana (bahasa Jawa: Penggawa agung) oleh Betara Majapahit.
Pandemik COVID-19 di Brunei
Pandemik COVID-19 telah disahkan tersebar di Brunei apabila kes pertama disahkan di Tutong pada 9 Mac 2020 melibatkan seorang lelaki tempatan yang telah pulang dari Kuala Lumpur, Malaysia.
Mendam Berahi
Cerita mengikut Hikayat Hang Tuah
Setelah urusan di Majapahit selesai, Mendam Berahi belayar ke Tuban selama 7 hari, dan ke Jayakarta selama 3 hari 3 malam. Patih Karma Wijaya tinggal di Jayakarta selama 7 hari menunggu kapal lain. Setelah semua kapal dihimpunkan mereka pun belayar dan tiba di Palembang dalam beberapa hari. Patih Karma Wijaya dan Hang Tuah berhenti menunggu kapal-kapal yang lain. Setelah semua sampai, mereka belayar ke Melaka.
Pandemik COVID-19 di Brunei
Sehingga kini, Brunei merupakan negara yang mencatatkan jumlah positif dan kematian terendah di Asia Tenggara. Setakat 28 Ogos 2021, terdapat sebanyak 2,462 kes yang telah disahkan dengan 7 kematian.
Mendam Berahi
Cerita mengikut Hikayat Hang Tuah
Sebelum raja Melaka pergi ke Jawa untuk mengahwini puteri Majapahit, baginda memerintahkan pembinaan sebuah kapal lagi. Kapal ini direka bentuk dalam bentuk Kumbang Nuri kerana ia bertujuan untuk bakal ratu Melaka dan dang perwaranya, dan kerana reka bentuk itu boleh membawa beberapa meriam. Kapal itu diberi nama Kota Segara Kuning (atau ringkasnya Kota Segara) oleh raja. Rombongan diraja Melaka belayar ke Majapahit, raja bersama Hang Tuah, Hang Jebat, Hang Kasturi, Hang Lekir, dan Hang Lekiu menaiki Kota Segara, manakala Patih Kerma Wijaya, Tun Bija Sura, serta segala utusan dan pembawa tanda diraja menaiki Mendam Berahi. Selepas majlis perkahwinan selesai, Mendam Berahi pulang ke Melaka dengan laluan Tuban-Jayakarta-Palembang. Setibanya di Palembang, raja Melaka mendapat khabar bahawa Sang Jaya Nantaka telah menghantar 30 buah perahu dari Keling untuk menyampaikan berita itu ke Melaka, tetapi 20 daripadanya telah dimusnahkan oleh Portugis.
Jen Psaki
Jennifer Rene Psaki (lahir 1 Disember 1978) ialah penasihat politik Amerika Syarikat yang bertugas di pentadbiran Biden sebagai Setiausaha Akhbar Rumah Putih ke-34. Sebelumnya, beliau pernah berkhidmat sebagai jurucakap Jabatan Negara Amerika Syarikat dan memegang pelbagai peranan media kanan dan komunikasi di Rumah Putih dibawah bekas Presiden Barack Obama. Beliau juga pernah menjadi penyumbang kepada CNN.
Pandemik COVID-19 di Brunei
Pada mulanya kes-kes di Brunei kebanyakannya merupakan kes jangkitan tempatan sehingga awal Mei 2020. Setelah itu, hanya kes import sahaja yang dikesan melibatkan warganya yang pulang dari luar negara. Brunei juga pernah menjadi antara negara yang berjaya mengawal jangkitan COVID-19 selepas 413 hari sifar kes tempatan pada 24 Jun 2021.
Mendam Berahi
Cerita mengikut Hikayat Hang Tuah
Ketika Portugis mula-mula tiba di Melaka (1509), Laksamana Hang Tuah sedang sakit. Mendam Berahi berada di bawah pimpinan Maharaja Setia. Mendam Berahi berjaya merempuh dan menenggelamkan 2 jalilah (sejenis kapal) Portugis. Memandangkan jumlah mereka lebih banyak, armada Melaka berundur ke Melaka dan meminta Laksamana Hang Tuah ikut. Hang Tuah akhirnya bersetuju untuk menyertai pertempuran. Kedua-dua armada bertemu dan menyerang antara satu sama lain. Akhirnya, Hang Tuah ditembak dan jatuh ke dalam air, sebelum akhirnya dibantu oleh askar memanjat ke Mendam Berahi. Armada Melaka melarikan diri ke Melaka, tetapi melihat ketuanya juga cedera dan meminta untuk dibawa pulang ke Portugal, armada Portugis pun berundur.
Jen Psaki
Kehidupan awal
Psaki dilahirkan di Stamford, Connecticut, kepada James R. Psaki dan Eileen Dolan Medvey. Ayahnya merupakan pesara pemaju harta tanah, dan ibunya pula ialah seorang ahli psikoterapi. Beliau berketurunan Ireland, Yunani, dan Poland. Beliau lulus dari Greenwich High School pada 1996. Pada 2000, beliau lulus dari College of William & Mary dengan ijazah dalam pengajian Inggeris dan sosiologi. Beliau adalah ahli kumpulan pelajar Chi Omega. Di William & Mary, Psaki merupakan perenang gaya pukulan belakang yang kompetitif untuk pasukan atlet William & Mary Tribe selama dua tahun.
Pandemik COVID-19 di Brunei
Pada 7 Ogos 2021, selepas 457 hari sifar kes tempatan, Brunei kembali mencatatkan kes jangkitan tempatan. Beberapa kluster tempatan juga mulai muncul hasil daripada pengesanan kontak rapat yang dijalankan.
Jen Psaki
Pentadbiran Obama
Sepanjang kempen Presiden oleh Senator A.S. Barack Obama pada 2008, Psaki berperanan sebagai Setiausaha Akhbar Perjalanan. Setelah Obama memenangi pilihan raya, Psaki mengikuti Obama ke Rumah Putih sebagai Timbalan Setiausaha Akhbar dan dinaikkan pangkat menjadi Timbalan Pengarah Komunikasi pada 19 Disember 2009. Pada 22 September 2011, Psaki meninggalkan jawatan ini untuk menjadi naib presiden kanan dan pengarah urusan di Washington, D.C., pejabat firma perhubungan awam Global Strategy Group.
Mendam Berahi
Cerita mengikut Hikayat Hang Tuah
Dengan ancaman Portugis, raja Melaka mengarahkan Laksamana Hang Tuah dan Maharaja Setia pergi ke negeri Rum (Turki Uthmaniyah) untuk membeli bedil dan meriam-meriam besar. Hang Tuah menaiki Mendam Berahi dengan diiringi perahu yang banyak. Selepas 5 hari 5 malam dia tiba di Aceh, tinggal di sana selama kira-kira 12 hari. Selepas mendapat bekalan yang mencukupi, Hang Tuah pergi ke Pulau Dewa (Maldives), tiba di sana selepas kira-kira 10 hari. Setelah belayar selama 2 bulan, Mendam Berahi tiba di Jeddah. Hang Tuah, Maharaja Setia, dan rombongan berlabuh sebentar, berniat untuk ke makam Siti Hawa. Mereka sampai ke sana dengan berjalan kaki 2 hari 2 malam ke Mekah, dan menunaikan rukun haji. Mereka juga pergi ke Madinah untuk menziarahi kubur Nabi Muhammad dan para sahabatnya. Selepas pulang dari ziarah, kumpulan itu belayar selama 20 hari ke Mesir, dan tinggal di sana selama kira-kira 3 bulan untuk membeli senjata api dan memuatkannya ke atas perahu. Hikayat Hang Tuah juga menceritakan bagaimana perahu dan kapal Melaka berlayar selama 17 hari dan tiba di Istanbul, tetapi pada hakikatnya laluan ini tidak dapat dilalui kerana Terusan Suez tidak wujud ketika itu. Walau bagaimanapun, di Rum mereka berjaya membeli kira-kira 800 bedil besar dan kecil, ditambah dengan 120 yang dibeli sebelum ini di Mesir. Rombongan itu tiba semula di Melaka selepas kira-kira 4 bulan belayar.
Pandemik COVID-19 di Brunei
Statistik
Carta kes COVID-19 di Brunei
Jen Psaki
Pentadbiran Obama
Pada 2012, Psaki kembali ke bidang komunikasi politik sebagai Setiausaha Akhbar untuk kempen pilihan raya Presiden Obama 2012. Pada 11 Februari 2013, Psaki menjadi jurucakap Jabatan Negara Amerika Syarikat. Pengambilan kerjanya di Jabatan Negara mendorong spekulasi bahawa beliau akan menggantikan Setiausaha Akhbar Rumah Putih Jay Carney ketika beliau meninggalkan Rumah Putih, tetapi pada 30 Mei 2014, diumumkan bahawa Josh Earnest akan menggantikan Carney. Pada 2015, beliau kembali ke Rumah Putih sebagai pengarah komunikasi dan berkhidmat sehingga akhir pentadbiran Obama.
Pandemik COVID-19 di Brunei
Mac 2020
Pada 9 Mac 2020, Kementerian Kesihatan Brunei mengesahkan bahawa ujian koronavirus awal telah kembali dengan keputusan positif untuk lelaki berusia 53 tahun yang telah pulang dari Kuala Lumpur, Malaysia pada 3 Mac 2020. Pesakit mula mengalami gejala pada 7 Mac 2020, dan akhirnya dipindahkan ke Pusat Pengasingan Kebangsaan di Tutong untuk rawatan. Pihak kementerian sedang mengikuti tiga rakan beliau yang telah melancong bersama beliau, dan dengan ahli keluarga pesakit.
Jen Psaki
Pentadbiran Obama
Pada 7 Februari 2017, Psaki mula bekerja sebagai pengulas politik di CNN.
Pandemik COVID-19 di Brunei
Mac 2020
Pada 16 Mac, pihak kerajaan Brunei menegah semua rakyat Brunei daripada keluar dari negara melainkan sebab-sebab tertentu dengan kebenaran Jabatan Perdana Menteri. Pada 20 Mac, Brunei mencatatkan pemulihan pertama, meskipun pesakit tersebut dinasihatkan untuk mengasingkan diri selama tujuh hari.
Pada 24 Mac, pihak kerajaan menutup semua sempadan, dan semua orang asing tidak dibenarkan memasuki Brunei sama ada secara terus atau transit.
Pada 28 Mac, pihak Brunei telah mengesahkan kematian pertama, yakni kes ke-25.
Mei 2020
Pada 27 Mei, pihak Brunei telah mengesahkan kematian kedua, yakni kes yang ke-94.
Januari 2021
Pada 3 Januari 2021, Brunei sekali lagi mencatatkan kes harian tertinggi iaitu sebanyak 15 kes. Kes-kes itu merupakan kes import iaitu mendapat jangkitan dari luar negara. Hari itu juga merupakan hari yang ke-242 tanpa kes jangkitan tempatan di Brunei.
April 2021
Pada 3 April 2021, Brunei telah mula melaksanakan program vaksinasi COVID-19 selepas membuka pusat suntikan vaksin COVID-19 di seluruh negara. Seramai 754 orang telah menerima suntikan vaksin dos pertama pada hari itu termasuk Menteri Kesihatan, Awang Mohammad Hisham di Hospital Raja Isteri Pengiran Anak Saleha. Sultan Brunei, Sultan Haji Hassanal Bolkiah juga telah menerima suntikan vaksin dos pertama di Istana Nurul Iman pada 1 April.
Jun 2021
Pada 24 Jun 2021, Brunei telah merekodkan 413 hari tanpa kes jangkitan tempatan COVID-19 menjadikannya antara negara yang berjaya mengawal jangkitan COVID-19.
Ogos 2021
Pada 7 Ogos 2021, Brunei kembali mencatatkan kes jangkitan tempatan setelah 457 hari tanpa kes jangkitan tempatan. Sebanyak tujuh kes tempatan direkodkan melibatkan lima kes yang tidak mempunyai sejarah perjalanan ke luar negara dan dipercayai telah terdedah kepada satu kes import dari luar negara. Dua kes lain juga tidak mempunyai sejarah perjalanan ke luar negara namun telah mula menunjukkan simptom pada 2 dan 3 Ogos.
Pada 8 Ogos 2021, Brunei terus mencatatkan peningkatan kes apabila 17 kes dikesan iaitu 15 kes tempatan dan dua kes import. Dua kluster baharu juga tercetus melibatkan kontak rapat kepada kes-345 dan 346.
Pada 9 Ogos 2021, Brunei mencatatkan peningkatan mendadak kes apabila 42 kes baru dikesan melibatkan 38 kes tempatan dan 4 kes import. Dua lagi kluster baharu tercetus melibatkan kontak rapat kepada kes 363 dan 364.Jumlah kes terus meningkat kepada 406 orang.
Pada 19 Ogos 2021, Brunei telah merekodkan jumlah kes melebihi 1,000 dengan lebih 700 kes sedang dirawat.
Keagamaan
Pada 16 Mac, Kementerian Hal Ehwal Ugama mengumumkan penutupan semua masjid di negara itu selama seminggu dari hari keesokannya hingga 23 Mac termasuk pembatalan solat Jumaat, meskipun azan, zikir dan doa-doa masih dikumandang. Masjid-masjid tertentu di Brunei dibersihkan untuk mengekang penularan wabak.
Pendidikan
Pada 10 Mac, pihak Kementerian Pendidikan mengawalkan cuti sekolah penggal pertama tahunannya dari 16 Mac ke 11 Mac.
Sukan
Akibat pandemik ini, beberapa persatuan sukan di Brunei seperti Persatuan Bola Sepak Kebangsaan Negara Brunei Darussalam telah menundakan semua perlawanan yang sedang berlangsung.